Jaime Lusinchi

Jaime Ramón Lusinchi (☆ 27 di mei 1924 na Clarines (estado Anzuategui) - † 21 di mei 2014 Fallece el ex presidente venezolano Jaime Lusinchi, elnuevoherald.com (22 di mei 2014) na Caracas) tabata un médiko pediatra i dirigente polítiko venezolano. E tabata presidente di Venezuela entre 1984 i 1989 i senadó vitalisio entre 1989 i 1999.

 Karera polítiko 
Lusinchi, di origen korsikano, tabata miembro di e partido sosialdemokrátiko Akshon Demokrátiko. Lusinchi a logra un resultado impresionante den elekshon i tabata gosa di un popularidat konsiderable durante su mandato. Su gobernashon tabata stabil, apesar di e kambionan ku e pais tabata pidi; esaki a resulta den un intensifikashon di e korupshon públiko i un krisis ekonómiko, sosial i polítiko.

Meskos ku Carlos Andrés Pérez, kolega di partido i susesor den gobièrnu, el a wòrdu husgá pa kasonan di korupshon relashoná ku su secretaria privá, Blanca Ibañez. Opinion públiko a acusá Ibañez di tin poder eksesivo den gobièrnu, relashona ku e laso intimo ku e tabatin ku Lusinchi. E kasonan di Lusinchi i Pérez a kousa daño na e kredibilidat di e partido i pa hopi hende esaki tabata e origen di e fenomeno ku Hugo Chávez tabata representa. Despues di su divorsio Lusinchi a kasa ku Blanca Ibañez na 1991.

 Bishita na Aruba i Antia Hulandes 
Durante su presidensia, na fin di 1987, Lusinchi a hasi un bishita ofisial na Aruba i Antia Hulandes, unda e programa tabata inkluí e islanan Kòrsou i Boneiru. Na e okashon aki el a wòrdu konsedé e título di doctor honoris causa dor di Universidat di Antia Hulandes (UNA) pa su dedikashon na fortalesé e relashonnan entre Antia Hulandes i Venezuela. Esaki tabata e di dos okashon ku e universidat a otorgá e honor aki.} 

Category:Hende
Category:Politiko
Category:Venezuela